Det skotske lavlandet

Det skotske lavlandet (engelsk: Scottish Lowlands, skotsk gælisk: a' Ghalldachd, «den ikke-gæliske regionen») er en vanlig betegnelse på de deler av Skottland som ikke inngår i det skotske høylandet. Grensen mellom høy- og lavland, Høylandsforkastningen, ligger langs en linje mellom Stonehaven og Helensburgh. Navnene kan gi galt inntrykk; deler av lavlandet er ikke lavtliggende, mens noen områder i høylandet, som Islay, er lavtliggende. Begrepet brukes særlig innen studiene av historie og genealogi, mens man innen geografi heller skiller mellom høyland, Central Belt og Southern Uplands.

Skillet mellom høylandet og lavlandet er like myke kulturelt og språklig. Forfatteren Robert Louis Stevenson (1850-1894) skrev at Skottland kan ikke defineres, da det «ikke et forent land, unntatt på kartet».Buckton, Oliver S. (2007): Cruising with Robert Louis Stevenson: Travel, Narrative, and the Colonial Body, Ohio University Press, s. 144 «Det er to språk, mange dialekter, utallig former for pietet, og talløse lokale patriotisme og fordommer, deler av oss selv er mer adskilt enn det ytterpunktene øst og vest av det store kontinentet Amerika.»Stevenson, Robert Louis; Letley, Emma (1998): The [https://books.google.no/books?id=wJrxSjySpXkC&pg=PR17&lpg=PR17&dq=%E2%80%98Two+languages,+many+dialects,+innumerable+forms+of+piety;+and+countless+local+patriotisms+and+prejudices&source=bl&ots=mAyxN_cRUg&sig=BUiNly_J15wK1rdR5dui_5-XkTs&hl=no&sa=X&ved=0ahUKEwiNsvT72LjMAhUqJpoKHYahDrUQ6AEIEzAA#v=onepage&q=%E2%80%98Two%20languages%2C%20many%20dialects%2C%20innumerable%20forms%20of%20piety%3B%20and%20countless%20local%20patriotisms%20and%20prejudices&f=false Strange Case of Dr. Jekyll and Mr. Hyde and Weir of Hermiston], Oxford University Press, s. xviiStevenson, Robert Louis (2015): Collected Memoirs, Travel Sketches and Island Literature, e-artnow

Lavlandet omfatter de tradisjonelle grevskapene Ayrshire, Berwickshire, Clackmannanshire, Dumfriesshire, East Lothian, Fife, Kinross-shire, Kirkcudbrightshire, Lanarkshire, Mid-Lothian, Peeblesshire, Renfrewshire, Roxburghshire, Selkirkshire, West Lothian og Wigtownshire.

Angus, Dunbartonshire, Stirlingshire, Perthshire, Kincardineshire, Aberdeenshire, Banffshire og Moray er delt mellom høy- og lavlandet.

Det gæliske navnet avslører at inndelingen i høy- og lavland ikke bare er en geografisk, men også en språklig inndeling. Skotsk gælisk står sterkest i høylandet eller Gàidhealtachd, mens de viktigste språkene i lavlandet er engelsk og skotsk. Dette fører til at enkelte områder, som Caithness, noen ganger blir regnet med i lavlandet og andre ganger i høylandet og øyene. Orknøyene og Shetland regnes også av noen med til lavlandet og ikke til øyene av språklige grunner.

De sørligste grevskapene kalles også Borders («grenselandet»), som nå også er navnet på en administrativ region. Det oppfattes noen ganger som atskilt fra resten av lavlandet. Grenselandet er områdene mellom England og Skottland som har vært bestridt og lokaliseringen for de blodigste kampene i den felles historien mellom de to landene. Forfatteren Stuart Kelly beskrev grenselandet, hvor forfatteren Walter Scott (1771-1832) kom fra, som «har alltid vært et enhetlig flertallsområde, usikker uten å være holdningløst, tvetydig, men fortsatt gjenkjenbart, ærgjerrig og forsiktig... motsetter seg todelinger og motsetter seg utviskingen av todelingen. Om valget er svart og hvit, nekter de selv å være grått.»Kelly, Stuart (2011): Scott-Land: The Man Who Invented a Nation, Birlinn

 Referanser 

 Eksterne lenker 
 Tate, Shannon McDonald (21. januar 2010): «Scotland - Differences between Highlanders and Lowlanders», Scottish Dream Tours
 Birmingham, Vicky (20. mai 2003): «The Lowland Clearances», Scotland's Forgotten Past
 «Lowland livestock and dairy farming», Scottish  Natural Heritage

Kategori:Skottlands geografi